alexandrainst/scandi-wiki huggingface dataset:
Bint Jbeil

Bint Jbeil (arabisk بنت جبيل) er den nest største byen i Nabatiye guvernement i Sør-Libanon. 

Byen har kring 30 000 innbyggjarar.  Det eksakte folketalet er ukjend, sidan Libanon ikkje har utført ei folketeljing sidan 1932.

Historie
Området kring Bint Jbeil har vore busett i tusenvis av år. Arkeologar meiner at festningsbyen En-hazor, som Josvas bok i Bibelen skildrar var busett av Naftalifolket, låg i nærleiken.

Somme historikarar meiner namnet på byen kjem frå eit jemensk namn. Dei hevdar at namnet er knytt til jemenske folk som flytta til Levanten for mange hundreår sidan frå jemenske byar som Jibla, Jabalan Al Ardaba og Jabalan Al Raymah. Andre historikarar hevdar at grunnleggjarane av Bint Jbeil var fønikarar, som kom frå den nordlege libanesiske byen Jbeil (Byblos) Bint Jbeil tyder bokstavleg «dottera til Byblos».

Byen er hovudsakleg busett av sjiamuslimar (90%), medan resten er kristne. Han har vore åstad for valdelege episodar fleire gonger det siste hundreåret. 

Bint Jbeil var okkupert av Israel i 1978 under operasjon Litani, og igjen frå 1982 til 2000 under Sør-Libanonkonflikten 1982-2000, då området vart kraftig avfolka. Så mange som 75% av innbyggjarane flytta til andre delar av Libanon. Han var åstad for fleire valdelege åtak på israelske styrkar, mellom anna ei bilbombe utført av Hizbollah den 25. april 1995. Hizbollah tok kontroll over byen då israelarane trekte seg ut av Sør-Libanon. 

Som den største byen i området vert Bint Jbeil stundom kalla «Hovudstaden av det frigjorte sør» (av sjiamuslimar) eller «Hizbollah-hovudstaden» (av israelarane) Han vert rekna som eit av sentra med symbolsk historie for Hizbollah. 

Bint Jbeil var igjen åstad for kampar mellom israelske styrkar og Hizbollah Libanonkrigen i 2006, då det vart gjort store skadar i byen. Oppbygginga starta tidleg i 2007, men har gått sakte. Den iranske presidenten Mahmoud Ahmadinejad vitja byen i 2010 for å syne solidaritet med Hizbollah og dei lokale offera etter åtaket til Israel.

Kjelder
Denne artikkelen bygger på «Bint Jbeil» frå ,  den 24. september 2014. 
 oppgav desse kjeldene:

Bakgrunnsstoff
Uoffisiell nettstad 
Uoffisiell nettstad-arabisk

Busetnader i Nabatieh guvernement
Bint Jbeil distrikt
Den israelsk-libanesiske konflikten
Aynata

Aynata, Aaynata eller Aainata (arabisk عيناتا) er ein landsby i Libanon. Han ligg heilt sør i landet. Han var eit senter for Hizbollah, under krigen med Israel i 2006, og kring 60 % av heimane i byen vart øydelagde.

Terrenget består av platå i forskjellige høgder, og Aynata sjølv ligg i ei høgd på kring 740 meter over havet. Fleire dalar skil Aynata frå dei næraste landsbyane.

Kjelder

Denne artikkelen bygger på «Aynata» frå ,  den 24. september 2014. 
 oppgav desse kjeldene:

Bint Jbeil distrikt
Busetnader i Nabatieh guvernement
Ain Ebel

Ain Ebel (arabisk عين إبل) er ein landsby i Bint Jbeil distrikt i Nabatiye guvernement i Libanon. Landsbyen ligg 750-850 meter over havet.

Etymologi

Historikarar miner at namnet Ain-Ebel kjem frå dei to orda Ain og Ibl. Det første tyder «kjelde» og mange namn i Libanon har dette, medan det ordet tyder «irrigasjon».

Historie
Ain Ebel er ein historisk landsby med mange arkeologiske funn datert til antikken og før. Det vart gjort funn frå  Qaraoun-kulturen frå yngre steinalder like vest for Ain Ebel med mange flintreiskap.

I juli 2006 hamna Ain Ebel i krysselden mellom Hizbollah og den israleske hæren. Fleire hus i landsbyen vart då øydelagd.

Kjelder

Denne artikkelen bygger på «Ain Ebel» frå ,  den 24. september 2014. 
 oppgav desse kjeldene:
http://www.ourladyofainebel.org

Bakgrunnsstoff
http://ain-ebel.org 
http://ain-ebel.ca 

Bint Jbeil distrikt
Busetnader i Nabatieh guvernement
Debel i Libanon

Debel (òg skrive Dibil, arabisk دبل) er ein landsby i Libanon i Bint Jbeil distrikt i Nabatiye guvernement i Libanon.

Debel ligg på nokre høgder 560-650 meter over havet. Hovudnæringa er jordbruk med oliven og tobakk som viktigaste avlingar. 

Innbyggjarane i Debel er nesten utelukkande maronittar.

Kjelder
Denne artikkelen bygger på «Debel, Lebanon» frå ,  den 24. september 2014. 
 oppgav desse kjeldene:

Bint Jbeil distrikt
Busetnader i Nabatieh guvernement
Maronittiske samfunn i Libanon
Haddatha

Haddatha er ein landsby i Sør-Libanon i Bint Jbeil distrikt i Nabatieh guvernement.

Kjelder
Denne artikkelen bygger på «Haddatha» frå ,  den 24. september 2014.  
 

Busetnader i Nabatieh guvernement
Bint Jbeil distrikt
Aitaroun

Aitaroun eller Aytaroun (arabisk عيترون) er ein landsby i Libanon som ligg i Bint-Jbeil distrikt. Han ligg like nord for grensa til Israel og 125 km frå Beirut.

Aitaroun er rekna som ein av dei største landsbyane i det sørlege Libanon med eit folketal estimert til kring 20 000 (2002).

Hovudnæringa i landsbyen er jordbruk. Det er fem skular i Aitaroun, to offentlege og tre private. 

Under Libanonkrigen i 2006 blei byen råka av fleire flyåtak.  16. juli blei 12 sivile frå Akhrass-familien, mellomdei 7 kanadiske statsborgarar, drepne då huset deira blei øydelagd i israelske åtak. 18. juli blei 9 sivile frå Awada-familien drepne. 19. juli blei 6 sivile drepne og 8 såra i israelske åtak medan dei prøvde å flykta frå  Aitaroun.
Landsbyen mista i alt 41 innbyggjarar i krigen.

Kjelder
Denne artikkelen bygger på «Aitaroun» frå ,  den 24. september 2014. 
 oppgav desse kjeldene:

Bakgrunnsstoff
 http://www.ilo.org/public/english/standards/ipec/simpoc/lebanon/ra/tobacco.pdf

Aitaroun
Aitaroun
Ayta ash Shab

Ayta ash Shab (arabisk عيتا الشعب; òg skrive Ayta al-Sha'b, Ayta a-Shaab, Ayta ash-Shab eller Ayta ash Sha'b') er ein liten landsby som ligg sør i Libanon, kring 1 km nordaust for grensa til Israel.

Den 12. juli 2006 gjekk Hizbollah til åtak på ein israelsk patrulje. Åtaket, som har blitt kalla Zar'it-Shtula-hendinga, fann stad på israelsk side av grensa, nær Ayta ash Shab, mellom landsbyane Zar'it og Shtula (Shetula). To israelske soldatar vart tekne til fange, medan tre vart drepen, og det heile utløyste Libanonkrigen i 2006. Under den månad lange konflikten vart 85% av heimane i Ayta ash Shab øydelagde, og kraftige bakkekampar fann stad mellom israelske styrkar og Hizbolla-geriljaen.

Kjelder

Denne artikkelen bygger på «Ayta ash Shab» frå ,  den 24. september 2014. 
 oppgav desse kjeldene:

Bint Jbeil distrikt
Busetnader i Nabatieh guvernement
Hariss

Hariss eller Haris er ein landsby sør i Libanon i Bint Jbeil distrikt i Nabatieh guvernement.

Kjelder
Denne artikkelen bygger på «Hariss» frå ,  den 24. september 2014.  
 

Busetnader i Nabatieh guvernement
Bint Jbeil distrikt
Rachaf

Rachaf eller Rshaf er ein landsby i Bint Jbeil distrikt i Nabatieh guvernement i Sør-Libanon, 16 km frå grensa til Israel.

Rachaf ligg 106 km frå Beirut, 200 meter over havet. I nærleiken ligg landsbyane Sarbine, Debel, Al Tiri, Haddatha og Beit Leif.

Etymologi 
Opphavet til namnet trur ein kjem frå den semittiske guden Rachaf, som var guden for lyn, tore og eld. Andre trur namnet kjem frå det arabiske ordet Rashafa som tyder «å drikke».

Kjelder
Denne artikkelen bygger på «Rachaf» frå ,  den 24. september 2014.  
 

Busetnader i Nabatieh guvernement
Bint Jbeil distrikt
Qaouzah

Qaouzah (arabisk القوزح) er ein landsby i Libanon i Bint Jbeil distrikt i Nabatiye guvernement i Libanon.

Qaouzah ligg på ein ås, 700-800 meter over havet. Hovudnæringa er dyrking av oliven, johannesbrød og tobakk.

Innbyggjarane i Qaouzah er nesten utelukkande maronittar.

I juli 20 hamna Qaouzah, i lag med fleire andre landsbyar i området, i krysselden mellom Hizbollah og den israelske armeen.

Kjelder
Denne artikkelen bygger på «Qaouzah» frå ,  den 24. september 2014. 
 oppgav desse kjeldene:

Bint Jbeil distrikt
Busetnader i Nabatieh guvernement
Maronittiske samfunn i Libanon
Rmaich

Rmeish (arabisk رميش) er ein landsby sør i Libanon, nær grensa til Israel. Han høyrer til Bint Jbeil distrikt. 

Ruinane i landsbyen indikerer at området var busett av romarar og krossfarar i tidlegare tider.

Kjelder
Denne artikkelen bygger på «Rmaich» frå ,  den 24. september 2014. 
 oppgav desse kjeldene:

Bakgrunnsstoff
www.rmeish.net

Busetnader i Nabatieh guvernement
Bint Jbeil distrikt
Tebnine

Tebnine (arabisk تبنين, òg skrive Tibnin) er ein landsby i Libanon som ligg i hjartet av Jabal Amel, i  Bint Jbeil distrikt i Nabatieh guvernement, kring 25 km aust for Tyr. 

Innbyggjarane er hovudsakleg sjiamuslimar og katolikkar. Innbyggjartalet er estimert til kring 5000.

Historie 
Landsbyen er nemnd som Tibenis av den franske mellomalderhistorikaren Guillaume De Tyr, noko som indikerer at staden fanst før krosstoga fann stad. Historikaren Chauvet hevdar at historia til landsbyen går attende til kanaanittisk tid, men siterer ingen kjelder for dette. Landsbyen var eit senter for krossfararane som bygde ei borg på staden. 

Under krigen mellom Israel og Libanon i juli 2006 vart mange heimar i Tebnine øydelagd. 

Hugo av St. Omer (òg kalla Hugo av Falkenberg), vart andreprins av Galilea og guvernør i Tiberias og organiserte mange åtak mot Tyr, men styrkane hans vart alltid trøytte av den lange avstanden mellom basen hans i Tiberias og måla hans på kysten. Han fekk bygd ei borg i 1106 for å søke tilfukt mot forfølgjaren sine. Borga fekk namnet Toron, som på gammal fransk tyder isolert eller åstopp. Hugo bygde òg borga som ligg på ein bratt åstopp aust for Tibnine i eit område kalla Al Hosn. Borga vart sidan erobra av Saladin i 1187 og teken attende at av frankarane i 1229. Mamelukkane under sultan Al-Zahir Baibars av Egypt tok til slutt borga i 1266 etter Safed falt og ho vart verande på arabiske hender til osmanarane gjorde det til eit fengsel.

Kjelder
Denne artikkelen bygger på «Tebnine» frå ,  den 24. september 2014. 
 oppgav desse kjeldene:

Busetnader i Nabatieh guvernement
Bint Jbeil distrikt
Yaroun

Yaroun eller Yarun (arabisk يارون) er ein landsby i Libanon Bint Jbeil distrikt i Nabatiye guvernement i Libanon.

Yaroun ligg på ein ås i ei høgd frå 750 til 900 meter over havet. Hovudnæringa er dyrking av oliven, kveite og tobakk.

Yaroun ligg ved grensa til Israel. 

Innbyggjarane i Yaroun er sjiamuslimar og katolske kristne.

Kjelder
Denne artikkelen bygger på «Yaroun» frå ,  den 24. september 2014. 
 oppgav desse kjeldene:

Busetnader i Nabatieh guvernement
Bint Jbeil distrikt
Maroun al-Ras

Maroun al-Ras (arabisk مارون الراس) er ein landsby i Libanon i Jabal Amel i Bint Jbeil distrikt i Nabatiye guvernement sør i Libanon. Han ligg kring 120 km søraust for Beirut, og kring 1 km frå grensa til Israel.

Historie
Den 1. mars 1978 vart landsbyen okkupert av ein styrke på 60 falangistar, som kom frå landsbyane kring Ain Ebl på vegner av det israelske militæret. Ein trur dei vart leia av israelarar som vart varmt teke i mot av innbyggjarane. I Maroun al-Ras var derimot innbyggjarane sjiamuslimar, som raskt bad om hjelp frå Fatah og deira libanesiske allierte. Falangistane hadde fått lovnader om luftstøtte frå Israel om dei møtte motstand, men dette fekk dei aldri. Sju falangistar vart drepne då palestinarane nådde fram og resten av falangistane måtte flykte. Etter denne episoden sette israelarane ut ei gruppe soldatar for å verne Ain Ebl mot hemnåtak, og dei vart verande der fram til Israel invaderte Libanon to veker seinare.

Landsbyen var åstad for ei stor konfrontasjon mellom det israelske forsvaret  og Hizbollah under Libanonkrigen i 2006.

Maroun al-Ras ligg strategisk til med utsyn over dei kringliggande bane. Landsbyen ligg 911 meter over havet. 

Under slaget ved Maroun al-Ras i 2006, vart landsbyen okkupert av Israel. Landsbyen vart hevda å vere ein skanse for Hizbollah og ein av stadane det vart skote opp rakettar mot Israel frå.

Kjelder
Denne artikkelen bygger på «Maroun al-Ras» frå ,  den 24. september 2014. 
 oppgav desse kjeldene:

Busetnader i Nabatieh guvernement
Bint Jbeil distrikt
Kafr Dunin

Kfar Dunin er ein landsby i Libanon, 102 km frå hovudstaden Beirut og 580 meter over havet. I nærleiken ligg landsbyane Deir Kifa, Alkaline, Khirbat Silm og Der Ntar. Folketalet er kring 6000 innbyggjarar.

Kjelder
Denne artikkelen bygger på «Kafr Dunin» frå ,  den 24. september 2014.  
 

Busetnader i Nabatieh guvernement
Bint Jbeil distrikt
Khirbet Selm

Kherbet Selm er ein landsby sør i Libanon i Bint Jbeil distrikt i Nabatieh guvernement.

Kjelder
Denne artikkelen bygger på «Khirbet Selm» frå ,  den 24. september 2014.  
 

Busetnader i Nabatieh guvernement
Bint Jbeil distrikt
Yater

Yater (arabisk ياطر) er ein libanesisk kommune som ligg i Bint Jbeil distrikt. Han ligg 112 km frå Beirut.

Kjelder
Denne artikkelen bygger på «Yater» frå ,  den 24. september 2014.  
 

Busetnader i Nabatieh guvernement
Bint Jbeil distrikt
Chebaa

Chebaa er ein landsby i Hasbaya distrikt i Nabatieh guvernement i Libanon. Chebaa ligg 132 km frå Beirut, i ei høgd på 1250 meter over havet.

Kjelder
Denne artikkelen bygger på «Chebaa» frå ,  den 24. september 2014.  
 

Chebaa
Hasbaya distrikt
Majadel

Majadel (arabisk skrift مجادل) er ein landsby i Tyr distrikt i Sør-Libanon. 

Han ligg 98 km frå Beirut, 310 meter over havet. Landsbyar i nærleiken er Deyrintar, Chehabiye, Mahrouna og Jwaya.

Kjelder
Denne artikkelen bygger på «Majadel» frå ,  den 24. september 2014.  
 

Busetnader i Sør guvernement
Tyr distrikt

Busetnader i Libanon
Deyrintar

Deyrintar eller Deir Intar (arabisk skrift دير انطار) er ein liten landsby i Sør-Libanon frå Bint Jbeil distrikt i Nabatieh guvernement. 

Han ligg kring 110 km sør for Beirut og 25 km aust for Tyr, i hjartet av det som vert kalla Jabal Amel.

Det ligg ei grotte ved landsbyen. Tre moskear ligg i landsbyen.

Landsbyen i nærleiken er Tebnine, Sultaniyeh, beer alsalalssel, Majadel, Mahrona, Mazraait Mishrif, Haris og Kfardounine.

Kjelder
Denne artikkelen bygger på «Deyrintar» frå ,  den 24. september 2014.  
 

Deyrintar
Deyrintar
Sidon distrikt

Sidon distrikt (arabisk قضاء صيدا) er eit distrikt i Sør guvernement i Libanon.

Byar
Ansariye
Ghaziyeh
Maghdouché
Majdelyoun
Miye ou Miye
Qinarit
Salhieh
Sidon
Tabbaya
Zrarieh

Landsbyar
Ain El Delb
Anqoun
Darb Es Sim
Jensnaya
Qraiye
Tanbourit
Zaita
Zaghdraiya

Olje og petroleum
Sidon er endestasjonen for Den transarabiske røyrleidninga, ei 1720 kkm lang oljerøyrleidning som pumper olje frå felta nær Abqaiq i Saudi-Arabia. Røyrleidninga spelte ei viktig rolle i den globale petroleumshandelen og den økonomiske utviklinga i Libanon—i tillegg til dei politiske forholda mellom USA og Midtausten. Då han vart bygd i 1947 vart prosjektet rekna som banebrytande og nyskapande. Etter seksdagarskrigen i 1967 og på grunn av stadig krangling mellom Saudi-Arabia, Syria og Libanon om avgiftene, bygginga av supertankarar og røyrleidningar som braut saman, vart røyrleidninga etter Jordan lagt ned i 1976.

Kjelder
Denne artikkelen bygger på «Sidon District» frå ,  den 24. september 2014.  
 

Distrikt i Libanon
Ansariye

Al-Ansariyyah, Ansariyeh eller Insariye (Insârîyé) (arabisk الأنصارية) er ein by i Sør guvernement i Libanon, 62 km frå Beirut og 20 km sør for Sidon. Området dekkjer 7,35 km² og ligg 144 meter over havet. 

T. E. Lawrence skreiv om samfunnet i Ansariya i boka hans  Seven Pillars of Wisdom i 1922.

Kjelder
Denne artikkelen bygger på «Ansariye» frå ,  den 25. september 2014. 
 oppgav desse kjeldene:

Busetnader i Libanon
Sidon distrikt
Aadloun

Aadloun, Adloun eller Adlun (arabisk عدلون) er ein kystby sør i Libanon, 17 km sør for Sidon. Staden er kjend for dyrking av vassmelonar. Her ligg ein fønikisk nekropolis og førhistoriske grotter der fire arkeologiske stader er oppdaga og datert til steinalderen. Ein har funne spor etter menneske i Abri Zumoffen (eller Aadloun I) som er 70 000 år gamle.

Kjelder

Denne artikkelen bygger på «Aadloun» frå ,  den 25. september 2014. 
 oppgav desse kjeldene:

Busetnader frå yngre steinalder
Khalkolittiske stader
Arkeologiske funn i Libanon
Den fruktbare halvmånen
Busetnader i Sør guvernement
Sidon distrikt
Ghaziyeh

Al Ghazieh (arabisk الغازية) er ein liten by i Sør-Libanon, nær Sidon. Ghazieh er eit økonomisk senter med mange fabrikkar og butikkar. I tillegg har byen ei lita hamn. Ghazieh har kring  50 000 innbyggjarar. Ghazieh grensar til mange landsbyar i sør og vest, som Qinnarit, Magdouche, Darb es Sim, Zaita, Aaqtanit, Maamriye og Zahrani.
 
Stranda med dei mange restaurantane er ein turistmål.

Kjelder
Denne artikkelen bygger på «Ghaziyeh» frå ,  den 25. september 2014.  
 

Busetnader i Sør guvernement
Sidon distrikt
Maghdouché

Maghdouché (òg skrive Maghdouche, Maghdoucheh eller Maghdousheh) er ein by i Sør guvernement i Libanon. Han ligg 50 km sør for Beirut og 8 km søraust for Sidon. Landsbyen ligg 3 km frå kysten av Middelhavet, på ein ås som ligg 200 til 229 meter over havet.

Maghdouché har kring 8 000 innbyggjarar, dei fleste melkittiske katolikkar og nokre få maronittar.

Hovudnæringa i landsbyen er jordbruk. Det vert dyrka druer og sitrusfrukter her, særleg appelsinar.

Historie 
Namnet «Maghdouché», som kjem frå eit gammalsyrisk ord, tyder 'avlingshaustarar'. I følgje kristen tru skal Jomfru Maria ha venta på Jesus på toppen av åsen der Maghdouché ligg i dag
då han drog til Sidon. Ho skal ha overnatta i ei grotte som fekk namnet Mantara eller 'den ventande'. Keisar Konstantin av Austromarriket fekk gjort om grotta til ein heilagdom for Maria. Han reiste eit tårn der til ære for ho, men det kollapsa i eit jordskjelv i 550. Seinare reiste kong Ludvig IX eit vakttårn på same staden. Mantragrotta vart tilfeldig oppdaga av ein gjetar i 1726. Då låg det eit bysantinsk ikon i grotta frå 600- eller 700-talet. Sidan den gong har grotta vore ein pilegrimsstad. 

Under kampar mellom Amal-rørsla (sjiamuslimsk milits) og PLO i 1986, spreidde kampane seg til Maghdouché. Harde kampar fann stad i byen, som fall til palestinarane. Byen var då heilt øydelagd. I 1990 kom innbyggjarane i Maghdouché attende til ruinane og byrja oppbygginga.

Kjelder
Denne artikkelen bygger på «Maghdouché» frå ,  den 25. september 2014. 
 oppgav desse kjeldene:

Sidon distrikt
Busetnader i Sør guvernement
Hornindal idrettslag

Hornindal idrettslag er eit idrettslag heimehøyrande i Hornindal kommune i Sogn og Fjordane fylke. Laget vart skipa i 1921, men skriv likevel soga si attende til 1910, då Indre Hornindals idrettslag, som gjekk inn i Hornindal idrettslag i 1938, vart stifta.

Laget har grupper for alpint, barneidrett, fotball, friidrett, hopp, langrenn, skiskyting, trim og volleyball.

Kjende utøvarar 
 Anders Fannemel - skihoppar

Referansar

Bakgrunnsstoff 
 Om Hornindal idrettslag på Honndalsportalen  	
 Paul O. Tomasgard: Hornindal idrettslag 1910-2010	

Volda kommune
Idrettslag i Møre og Romsdal
Idrettslag skipa i 1921
Majdelyoun

Majdelyoun (arabisk مجدليون) er ein by i Sør-Libanon. Han ligg 45 km frå Beirut, hovudstaden i Libanon, og 5 km aust for Sidon i ei høgd på 210 meter over havet. Landsbyen grensar til fleire landsbyar. I aust Salhieh og Kfarjarra, i vest Haret Saida, i nord Salhieh og Abra og i sør Ayn El Delb og Kfarjarra.

Namnet kjem frå gammalsyrisk og tyder «vakttårn». 

Innbyggjartalet er kring 3500 og innbyggjarane består av 96% kristne og 4 % muslimar.

Landskap

Klima

August er den varmaste månaden med ein middeltemperatur på 31,1 °C om ettermiddagen. Januar er den kaldaste månaden med ein middeltemperatur på 9,3 °C om natta. Det kan oppstå frost om natta. September er i snitt den månaden med flest soltimar. Med nedbør kjem det i desember, medan juni som regel er den tørraste månaden.

<div style="width:70%">

</div style>

Kjelder
Denne artikkelen bygger på «Majdelyoun» frå ,  den 25. september 2014.  
 

Busetnader i Sør guvernement
Sidon distrikt
Miye ou Miye

Miye ou Miye (arabisk المية ومية) er ein landsby i Sør-Libanon, 5 km aust for Sidon og 45 km sør for hovudstaden Beirut med utsyn over Middelhavet. Landsbyen ligg i ei høgd 156 meter over havet og dekkjer 2,3 kvadratkilometer. Landsbyen grensar til Qraiyeh og Ain El Delb i i aust, Sidon i vest, Haret Saida i nord og Darb es Sim og Zaghdraiya i sør.

Før borgarkrigen i 1985 var det kring 5000 innbyggjarar i landsbyen. Kring halvparten av desse emigrerte til vestlege land, medan ein fjerdedel flytta inn til Beirut. Resten vart verande att i Miye ou Miye. Innbyggjarane er hovudsakleg romersk-katolske (85 %), med nokre få maronittar (7 %), protestantar (6 %) og baptistar (2%).

Historie
På 1600-talet var Miye ou Miye hovudsakleg jordbruksland eigd av rikefamiliar. På 1700-talet byrja kristne å flytte til landsbyen. I 1985 spreidde den libanesiske borgarkrigen seg til Sør-Libanon, og landsbybuarane flykta til tryggare område lenger sør, medan andre reiste til hovudstaden. Frå der reiste mange til utlandet.

Klima
Miye ou Miye har eit temperert og typisk middelhavsklima med varme, tørre somrar, og våte, kjølige vintrar. Sommaren varer frå juni til september, med dei høgaste temperaturane i juli og august. På det varmaste når temperaturen i snitt 31 °C, og stundom høgare i heitebølgjer. Vinteren finn stad frå desember til mars, og i denne peridoen kjem det meste av regnet som kjem her i løpet av eitt år. Temperaturen fell sjeldan under 11 °C om vinteren.

Miye ou Miye opplever shlūqvindar (òg kalla sjirokko i Europa og Khamaseen i Nord-Afrika).  Desse vindane er mest vanlege om hausten og våren. Shlūqvindane fører med seg raudt støv frå Sahara.

<div style="width:70%">

</div style>

Kjelder

Denne artikkelen bygger på «Miye ou Miye» frå ,  den 25. september 2014. 
 oppgav desse kjeldene:

Busetnader i Sør guvernement
Sidon distrikt
Tabbaya

Tabbaya (arabisk طبايا) er ein by i Sør guvernement i Libanon. Han ligg 57 km sør for Beirut og 15 km søraust for Sidon. Landsbyen ligg 10 km inn frå kysten av Middelhavet, i ei høgd på 400-410 meter over havet.

Kjelder
Denne artikkelen bygger på «Tabbaya» frå ,  den 25. september 2014.

Bakgrunnsstoff
 www.tobbaya.com

Busetnader i Sør guvernement
Sidon distrikt
Zrarieh

Zrarieh eller Zrariye er ein by sør i Libanon, i Sidon distrikt i Sør guvernement. 

Namnet Zrarieh kjem frå arameisk/arabisk og tyder rose eller blom. Innbyggjarane i Zrarieh er hovudsakleg sjiamuslimar.

Bakgrunnsstoff
 Offisiell nettstad

Busetnader i Sør guvernement
Sidon distrikt
Ain El Delb

Ain El Delb er ein liten landsby i Sidon distrikt i Sør guvernement i Libanon.

Kjelder
Denne artikkelen bygger på «Ain El Delb» frå ,  den 25. september 2014.

Bakgrunnsstoff
 Offisiell nettstad

Busetnader i Sør guvernement
Sidon distrikt
Anqoun

Anqoun (arabisk عنقون), òg kalla Ankoun eller Aanqoun, er ein relativt stor by i Sidon distrikt i Sør guvernement i Libanon.

Anqoun ligg 14 km frå Sidon og 51 km frå Beirut. 

Det står seks moskéar i byen, eit lite bibliotek, eit lite sjukehus og to skular.

Kjelder
Denne artikkelen bygger på «Anqoun» frå ,  den 25. september 2014. 
 oppgav desse kjeldene:

Bakgrunnsstoff
 http://moim.gov.lb/

Busetnader i Sør guvernement
Sidon distrikt
Fønikiske byar
Byar i antikken
Jezzine distrikt

Jezzine distrikt (arabisk قضاء جزين) er eit distrikt i Sør guvernement i Libanon. Det administrative senteret er Jezzine. Distriktet er eit av dei minste i Libanon med berre kring 15 000 innbyggjarar.

Kjelder
Denne artikkelen bygger på «Jezzine District» frå ,  den 25. september 2014.  
 

Distrikt i Libanon
Jezzine

Jezzine eller Jizzin (arabisk جزين) er ein by i Libanon, 22 km frå Sidon og 40 km sør for Beirut. Han er omgjeve av høge fjell, furuskogar og ligg i snitt 950 meter over havet. Han er ein sommarferiestad og turistmål i Sør-Libanon. I Libanon er byen kjend for handlaga, tradisjonelt bestikk og dolkar med dekorative mønster, i tillegg til heilagdomen Vår frue av fossen.

Innbyggjarane i Jezzine er hovudsakleg katolikkar i den maronittiske eller den melkittiske kyrkja.

Landemerke
Jezzinefossen, kring 90 meter høg
Vår frue av fossen, ein heilagdom til Jomfru Maria
Det 400 år gamle Kanaan-familiepalasset
Chirklippa med panoramautsikt over dei skogkledde fjella 
Fakhreddin II-grotta

Kjelder
Denne artikkelen bygger på «Jezzine» frå ,  den 25. september 2014. 
 oppgav desse kjeldene:

Busetnader i Sør guvernement
Jezzine distrikt
Aishiya

Aishiya eller Aaichiye (arabisk العيشيَة) er ein kristen landsby sør i Libanon i Jezzine distrikt i Sør guvernement. Han var åstad for eit slag den 19. oktober 1976 under den libanesiske borgarkrigen.

Kjelder

Denne artikkelen bygger på «Aishiya» frå ,  den 25. september 2014.  

Busetnader i Sør guvernement
Jezzine distrikt